Henrikas Jablonskis

Henrikas Janas Jablonskis (, 1909 m. gruodžio 27 d. Stary Vališev – 2003 m. sausio 27 d. Varšuvoje) – Lenkijos politinis veikėjas, istorikas. Lenkijos mokslų akademijos narys (1956), buvęs LLR Valstybės tarybos pirmininkas.

 Biografija 
Baigė istorijos mokslus Varšuvos universitete. Antrojo pasaulinio karo metais dalyvavo antinacinėje veikloje okupuotoje Lenkijoje, vėliau – Norvegijoje (Narviko mūšyje) bei Prancūzijoje.

1947–1989 m. buvo Lenkijos Seimo deputatas. 1947–1953 m. buvo Švietimo ministro pavaduotojas, 1965–1972 m. – LLR švietimo ir aukštojo mokslo ministras. 1955–1965 m. – Mokslų akademijos mokslinis sekretorius, o 1966–1971 m. – akademijos viceprezidentas.

1972 m. kovo 28 d. – 1985 m. lapkričio 6 d. – LLR Valstybės tarybos pirmininkas (formalus šalies vadovas).

Nuo 1931 m. buvo Lenkijos socialistų partijos, vėliau – LJDP nariu. 1948–1981 m. buvo LJDP CK narys, 1970–1981 m. – Politinio biuro narys. 

 Papildoma informacija 
 1968 m. kovo mėn. pasirašė įsakymą dėl „nepatikimų“ studentų (tarp jų A.Michniko) pašalinimo iš Varšuvos universiteto. Studentų demonstracijos prieš A.Michniko pašalinimą sukėlė šalyje politinę krizę.
 1975–1976 m. vadovavo Specialiajai komisijai, rengusiai LLR Konstitucijos pataisas, kuriomis įteisintas LJDP vadovaujantis vaidmuo bei politinė sąjunga su TSRS.
 Nuo 1976 m. buvo Liaudies vienybės fronto, marionetinės LLR valdančiosios koalicijos, pirmininkas.

 Šaltiniai 

|-

Kategorija:Lenkijos istorikai
Kategorija:LLR Valstybės tarybos pirmininkai
Kategorija:Lenkijos viceministrai
Kategorija:Lenkijos švietimo ministrai